‘ગુલાલ તું અમારાથી કંઈક છુપાવી રહી છે. હમણાં હમણાંથી પેલા કેસની વાત પણ નથી કરતી. ઝાલા સાહેબ પણ અમને કશું કહેતા નથી. વાત શું છે તમને લોકોને ક્યાંક અમારા પર તો શક નથી ને ?’ નિખિલે ગુલાલ સામે જોતા કહ્યું. ગુલાલ નીચું જોઈ ગઈ. અંતરાએ નિખિલની વાતમાં સૂર પુરાવતાં કહ્યું, ‘ગુલાલ, અમારી સામે જોઈને જવાબ આપ! તું તો અમને બંનેને તારા બેસ્ટ ફ્રેન્ડ ગણે છે ! તો પછી કેમ આમ ? તું કહે કે ના કહે અમને ખબર છે કે તને અમારા પર પણ શક છે.’